**התכנית למעורבות חברתית תיכון אורט אורנית שנה"ל תשע"ט**

**.."מתי בפעם האחרונה עשית משהו בשביל מישהו.." (** [**יענקל'ה רוטבליט**](https://shironet.mako.co.il/artist?prfid=528&lang=1)**)**

**הורים ותלמידים יקרים,**

אחת ממטרות החינוך היא לטפח מעורבות בחיי החברה הישראלית, נכונות לקבל תפקידים ולמלאם מתוך מסירות ואחריות, רצון לעזרה הדדית, תרומה לקהילה, התנדבות וחתירה לצדק חברתי במדינת ישראל.

התכנית להתפתחות אישית ולמעורבות חברתית מיועדת להוביל תהליכים של למידה משמעותית, להעצים את הלומד ולקדם מעורבות חברתית ואזרחית. כמו כן, החל משנת הלימודים תשע"ה היא מהווה תנאי סף לקבלת תעודת בגרות.

שנת הלימודים תשע"ט יצאה לדרך וכדי להבהיר לכל אחד ואחת מכם מהן הדרישות של תכנית "מעורבות חברתית והתפתחות אישית" ריכזנו עבורכם את כל **המידע החשוב במצגת** המופיעה באתר ביה"ס. https://schools.ort.org.il/oranit

מפורט בזאת מספר השעות הנדרשות בכל שכבה על מנת להשלים את זכאותם לתעודת בגרות חברתית.

בשבועות הקרובים יחשפו התלמידים לאפשרויות המעורבות החברתית הרבות שעומדות בפניהם, הן בבית הספר והן בישובים, מתוכן יצטרכו לבחור. בכל הנוגע להתנדבות הקבוצתית, ידאג בית הספר לכך שמכסת השעות יקוימו. בכל כיתה ייבחרו 2 תלמידים שיהיו הנציגים בכל הנוגע למעורבות חברתית (ממ"צים) והם יהיו הכתובת לכל שאלה שתצוץ.

**תלמידים יקרים,**

לפני בחירת התכנית, מומלץ מאוד לשבת יחד עם בני משפחה וחברים ולחשוב מהי התכנית המתאימה ביותר עבורכם, ולא לבחור כלאחר יד.

* יש לבחור אפשרות המתאימה לי כאדם, שבה אוכל לתרום ולהיתרם במהלך של השנה.
* הפעילות תתקיים לרוב פעם בשבוע למשך שעתיים תלוי במקום ההתנדבות. בכל פגישה יש להחתים את האחראי במקום על נוכחות ותפקוד. לעיתים ע"מ לכסות את מכסת השעות יש לקחת 2 מקומות התנדבות.
* בסיום הפעילות (סופשנה) יש להגיש עבודה רפלקטיבית על רשמים, חוויות, מה למדתי, איך תרמתי ונרתמתי. (הנחיות לעבודה תינתנה בהמשך)
* יש להוריד ולהירשם לאפליקציית **tribu** דרכה מוזנות השעות שביצעתם.(בנוסף לדף החתימה האישית)

**מטעמי** **ביטוח – אין להשתתף בתכניות שאינו מוצעות על ידי בית הספר או רכזות הנוער בישובים.**

**חשוב לדעת:**

1. תלמידים שלא משלימים את מספר השעות לא יהיו זכאים לתעודת בגרות.

**זוהי הזדמנות עבור התלמיד להראות אחריות ומחויבות אישית בכל הנוגע לתרומה לקהילה, מחקרים מצאו כי ליווי ותמיכה מבית חשובים עד מאוד, ועל כן נודה לעידודכם**

בברכה,

רותם דקל ענת דובר

רכזת מעורבות חברתית מנהלת ביה"ס